Богатырёв Александр Григорьевич

**Богатырев Александр Григорьевич** 8 октябрь  1936 йыл, Палимовка ауылы, Быҙаулыҡ районы, Ырымбур өлкәһе) — юрист, халыҡ - ара хоҡуҡ һәм инвестицион мөнәсәбәттәрҙең хоҡуҡи проблемалары буйынса белгес; Рәсәй халыҡтар дуҫлығы университетының (РУДН) хоҡуҡ һәм иҡтисад факультетын тамамлаған (1967), юридик фәндәр докторы диссертацияһын инвестиция мөнәсәбәттәрен хоҡуҡи көйләү механизмдары тураһында яҡлаған (1996); Рәсәй халыҡтар дуҫлығы университетының (РУДН) халыҡ-ара хоҡуҡ кафедраһы профессоры (2003-2008); РФ хөкүмәте ҡарамағындағы Финанс университеты профессоры; Рәсәй Фәндәр академияһының Дәүләт һәм хоҡуҡ институтындағы алдынғы ғилми хеҙмәткәре (1999-2003).

## Биографияһы
Богатырев александр 1936 йылдың 8 октябрендә Палимовка ауылында (Быҙаулыҡ районы, Ырымбур өлкәһе) тыуған. 1967 йылда ул Патрис Лумумба исемендәге халыҡтар дуҫлығы университетының (РУДН) хоҡуҡ һәм иҡтисад факультетын тамамлай һәм шул уҡ юғары уҡыу йортоноң халыҡ-ара хоҡуҡ кафедраһы аспирантураһына уҡырға инә. 1971 йылда унда «Формы правового регулирования иностранных инвестиций в развивающихся государствах» темаһына  кандидатлыҡ диссертацияһын яҡлай, ғилми етәксеһе - доцент Юрий Соколов була. Богатырев Александр Григорьевич — юридик фәндәр кандидаты.

1969 йылдан 1975 йылдағы осорҙа Богатырев СССР ФА Дәүләт һәм хоҡуҡ институтының (ИГП) ғилми хеҙмәткәре булып эшләй. Һуңынан, 1975-1977 йылдарҙа, ул  СССР ФА Донъя иҡтисады һәм халыҡ-ара мөнәсәбәттәр институтының (ИМЭМИ) өлкән ғилми хеҙмәткәре булып тора. 1977 йылда СССР Ээске эштәр министрлығының (ЭЭМ) фән һәм белем  биреү учреждениеларына эшләргә күсә — 1999 йылға тиклем СССР һәм Рәсәй Эске эштәр министрлығы структураһында эшләй 1999 йыл, уңышлы яҡлаған Эске эштәр министрлығының Идаралығы академияһында «Государственно-правовой механизм регулирования инвестиционных отношений (вопросы теории)» темаһына  докторлыҡ диссертацияһы яҡлай, уның ғилми консультанты булып хоҡуҡ белгесе, профессор Валерий Лазарев тора.

Богатырев 1999-2003 йылдарҙа РФА Дәүләт һәм хоҡуҡ институтының алдынғы ғилми хеҙмәткәре була. 2003 йылда Богатырев белем биреү эшмәкәрлегенә күсергә: 2003 йылда  Рәсәй халыҡтар дуҫлығы университетының (РУДН) юридик факультетында халыҡ-ара хоҡуҡ кафедраһы профессоры була — был юғары уҡыу йортонда 2008 йылға тиклем ҡала. РФ Хөкүмәте ҡарамағындағы Финанс университетының финанс хоҡуҡтары кафедраһы профессоры булып тора.

## Эштәре
Богатырев Александр алты тиҫтәнән артыҡ ғилми хеҙмәт авторы һәм авторҙашы булып тора (күләме 70 ҡағыҙҙағы баҫмалары); ул халыҡ-ара хоҡуҡта махсуслашҡан, шул иҫәптән хоҡуҡи һәм иҡтисади мәсьәләләр мөнәсәбәттәрҙе көйләүсе халыҡ-ара инвестиция хоҡуғы буйынса ла. Ул инвестиция эшмәкәрлегенә дәүләт гарантияһы-инвестиция өлкәһендә хоҡуҡи мөнәсәбәттәрҙе көйләү һәм төп йүнәлештәрен билдәләү һәм тикшереү менән шөғөлләнә.

* «Инвестиционное право» (М., 1992);
* Учебное пособие «Правовое регулирование инвестиционных отношений в Российской Федерации» (М., 1995);
* «Правовое регулирование инвестиционных отношений в Российской Федерации» (М., 1998).

## Иҫкәрмә

## Әҙәбиәт

* Видные ученые-юристы России (Вторая половина XX века) : энцикл. словарь биографий : по состоянию на 1 авг. 2004 г. / Рос. акад. правосудия; под ред. В. М. Сырых. — Москва : Рос. акад. правосудия, 2006. — 547 с. : портр.; 30 см; ISBN 5-93916-056-5.

## Һылтанмалар

* 
*